מדצמבר 2019 מקיימת ישראל בידור כל שנה את "טקס נבחרי ישראל", אשר בוחר את נבחרי השנה בתחומי הבידור והתרבות. באוקטובר 2020, הושקה תוכנית היוטיוב ״סוכות לייב״ בהשתתפות: יהונתן מרגי, אנה זק, טיילור מלכוב, אביבית בר זוהר, מירי ואלין כהן, עומר חזן וברק שמיר, ולירון רביבו. בנובמבר 2020 השיקה החברה את פרויקט "אסור לשתוק" למניעת אלימות כלפי נשים, בהשתתפות: גילה אלמגור, מורן אטיאס, יעל גולדמן, אדווה דדון, אילנית לוי, אגם בוחבוט, שיר אלמליח, טיילור מלכוב, מיקי מוכתר, מאיה דגן, נטע ברזילי וליאל אלי. בדצמבר 2020 הושק ע״י ישראל בידור חידוש השיר ״תנו לגדול בשקט״, בו השתתף שלומי שבת בעודו מונשם עקב מחלת הקורונה, בשיר השתתפו גם נועה קירל, עמיר בניון ונסרין קדרי. בדצמבר אותה השנה הושק גם החידוש לשיר ״יש בי אהבה״ של אריק איינשטיין בביצועו של ראש הממשלה בנימין נתניהו, יחד עם הזמרת עדן בן זקן.
ביוני 2021, לקראת חודש הגאווה, ישראל בידור השיקו את פרויקט הגאווה בו השתתפו כוכבים גדולים עם קריירה מפוארת לצד כוכבי רשת בתחילת דרכם, ובין המשתתפים היו עברי לידר, הראל סקעת, אלברט אסקולה, דלית רצ'סטר, בל אגם. באותו חודש ישראל בידור בשיתוף פייסבוק ישראל וראש הממשלה נפתלי בנט השיקו את פרויקט ״לא מסתכנים. מתחסנים״ הקורא לצעירים ובני נוער להתחסן. בדצמבר 2021 סטטיק ובן אל וישראל בידור הוציאו שיר משותף לחג החנוכה.
דיווחים בזמן אמת – Push.
מערכת החדשות דיווחים בזמן אמת – Push הוקמה בשנת 2018 על ידי איציק פרזאן, אשר משמש כעורך התוכן הראשי, והערוץ נמצא בשליטת דוד ושלמה סער, עדיאל מופסיק ואיציק פרזאן. המערכת רשומה בארגון העיתונאים בישראל ובלשכת העיתונות הממשלתית, ומחויבת לכללי האתיקה העיתונאית. חשיפות ותחקירים של המערכת עלו ופורסמו בכלל ערוצי החדשות הגדולים בישראל, והיא מתמחה בפרסום ראשוני. בדצמבר 2021 החברה הוסיפה את "דיווחים בזמן אמת" לקבוצת המדיה שלה בשם חדש תחת המותג "Push" עקב התמזגות לקבוצת z platforms.
בין התחקירים החשובים של המערכת: באוגוסט 2020 פורסם במערכת לראשונה תיעוד של שלושה צעירים שירדו משייט - והותקפו בגלל נטייתם המינית, התיעוד הגיע לכחצי מיליון צפיות, ובעקבות הפרסום המשטרה פתחה בחקירה ועצרה חשודים במעשה.
בספטמבר 2020 פורסם במערכת לראשונה על 4 בחורות שנעצרו בשדה התעופה בבולגריה לאחר שניסו להבריח צמח הנחשב כסם במדינה.
2019 במוזיקה
בערך זה מצוינים אירועים שהתרחשו במהלך 2019 ונוגעים לעולם המוזיקה.
מרכז הכנסים הבין-לאומיים של סטוקהולם
מרכז הכנסים הבין-לאומיים של סטוקהולם (בשוודית: Stockholmsmässan) הוא מרכז קונגרסים בסטוקהולם. הוא מהווה את אחד ממרכזי הירידים הגדולים ביותר במדינות הנורדיות.
ההחלטה להקמת המבנה עלתה ב-1966, וב-1971 נחנך המקום באופן רשמי על ידי גוסטב השישי אדולף, מלך שוודיה.
המקום אירח את אירוויזיון 1975. תחרויות המלודיפסטיבלן נערכו בו ב-1996 ו-1999.
ב-2006 נבנה מלון סקנדיק טוק המחובר ישירות אל תוך המרכז.
ב-2011 התקיים בו טקס פרסי הטלוויזיה של שוודיה "Kristallen".
המקום מוחזק בבעלות עיריית סטוקהולם.
מתחילים סיפור
מתחילים סיפור הוא ספר מסות מאת הסופר עמוס עוז, בנושאי כתיבה ספרותית. בספר זה עוז בוחן את פתיחותיהן של יצירות מאת סופרים שונים.
בספר נכללים ניתוחים לפתיחות עשרה סיפורים מאת: תיאודור פונטאנה, ש"י עגנון, ניקולאי גוגול, קפקא, צ'כוב, ס. יזהר, אלזה מורנטה, גבריאל גארסיה מארקס, ריימונד קארבר, ויעקב שבתאי; ועוד שתי שתי מסות קצרות. לטענת עוז, כפי שהוא מציג זאת בהקדמת הספר, פתיחת הסיפור היא מעין "חוזה" שנחתם כביכול בין המספר ובין הקורא.
ביקורת.
גבריאלה אביגור-רותם כתבה בביקורת בעיתון הארץ: "ספרו של הסופר והמורה לספרות עמוס עוז מדבר אל קוראיו בקול אישי חם ואכפתי, וחולק עמהם התבוננויות רגישות בשבע התחלות של סיפורים ובשלוש התחלות של רומנים... ספרו של עוז אינו מכוון אל האקדמיה — אלא אל "הקהל הטבעי" של קוראי הספרים ואפילו אל מי שכמעט אינם קוראים ספרים — אולי בשל מה שעוללו להם, בנעוריהם, חלק מן המורים לספרות... זהו ספר־התענגות לכל אוהב־ספר, ספר פיתוי לכל הרחוק־מספר, וספר־לימוד לכל מי שמנסה — אף על פי כן ולמרות הכל — לחבר ספר".
נייט וולטרס
נייט וולטרס (באנגלית: Nate Wolters; נולד ב-15 במאי 1991) הוא כדורסלן אמריקאי, המשחק בקבוצת הכוכב האדום בלגרד מהליגה הסרבית המשתתפת גם ביורוליג.
ביוגרפיה.
וולטרס נולד ב-סט. קלאוד, מינסוטה. למד ושיחק כדורסל במכללת דרום דקוטה. הוא סיים ארבע עונות בדרום דקוטה כשיאן האסיסטים של המכללה בכל הזמנים (669 אסיסטים) וכסגן מלך הסלים (2,363), וב-8 בפברואר 2013 קלע את שיא הנקודות בקריירה שלו - 53 נקודות, מה שהיווה שיא מכללה ושיא קונפרנס.
בשנת 2013 נבחר וולטרס במקום ה-38 בדראפט ה-NBA על ידי וושינגטון ויזארדס. באותו ערב הוא עבר בטרייד לפילדלפיה 76' ויום למחרת עבר בטרייד למילווקי באקס. בעונת הרוקי שלו, נהנה וולטרס מכמה פציעות של שחקנים ושיחק 58 משחקים, מהם פתח בחמישייה ב-31, ושסיפק 7.2 נק’, 2.6 ריב’ ו-3.2 אסיסטים למשחק. לקראת תום העונה הוא נפצע וסבל משבר בידו, שגרם לו להחמיץ את המשחקים האחרונים. בעונה לאחר מכן, תחת מאמן חדש, ג'ייסון קיד, הוא זכה לפחות קרדיט ובמהלך העונה הועבר לניו אורלינס פליקנס. אחרי שחתם פעמיים על חוזים ל-10 ימים בשורות הפליקנס, הוחלט שלא להאריך את חוזהו והוא שוחרר מהקבוצה. בהמשך שיחק וולטרס בבשיקטש הטורקית במדיה סיפק 11.6 נקודות ו-5.4 אסיסטים למשחק, ולאחר מכן שיחק בכוכב האדום בלגרד מסרביה.
לקראת עונת 2017/2018 חזר וולטרס ל-NBA כשחתם ביוטה ג'אז, אולם שותף רק בחמישה משחקים ושוחרר מהקבוצה בדצמבר. אחר כך הצטרף לאלאן שאלון. בסוף העונה, לקראת עונת 2018/2019, הצטרף לז'לגיריס קובנה, איתה הגיע לפלייאוף היורוליג. ב-28 משחקים במפעל הוא שיחק בממוצע 22 דקות, בהם רשם 11 נקודות ו-3.8 אסיסטים. בסדרת הגמר בליגה הליטאית גברה ז'לגיריס 0:3 על ריטאס וילנה, כאשר וולטרס קלע בממוצע בסדרה קצת יותר מ-9 נק' ב-17 דקות על הפרקט.
ב-23 ביוני 2019 חתם על חוזה לשנתיים במכבי תל אביב.
ב־5 בדצמבר 2019 נפצע והושבת לחודש וחצי, אך נפצע שוב שלושה משחקים בלבד לאחר חזרתו וסיים את העונה.
ב-31 במאי 2020, לאחר שמכבי תל אביב בחרה שלא להאריך את חוזהו לעונה נוספת, שוחרר וולטרס מן הקבוצה.
ב-25 ביולי 2020 חתם לעונה אחת בקבוצת אוניקס קאזאן מליגת ה-VTB, המשתתפת גם ביורוקאפ.
קו R של הרכבת התחתית של ניו יורק
קו R או בשמו המלא קו מאסף ברודוויי (באנגלית: Broadway Local) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע צהוב ופועלות בו 45 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן ברוקלין וקווינס אותם הוא חוצה במסלולו.
מסלול הקו.
הקו אשר הוא אחד הקווים הארוכים ביותר במערכת מתחיל את מסלולו במזרח שכונת ג'מייקה שבקווינס. משם ממשיך הקו במסלול מעט אלכסוני לכיוון מנהטן שבמערב ונכנס אל האי דרך גשר ויליאמסבורג. במנהטן פונה הקו דרומה ונוסע במסלול משותף עם קווים רבים נוספים תוך שהוא עוצר בכל התחנות שבמסלולו. במנהטן תחתית פונה הקו לכיוון מזרח, נכנס לברוקלין וחוצה אותה מצפון לדרום במסלול משותף עם קווים נוספים.
אנדרה ז'ראלדש
אנדרה ז'ראלדש דה בארוס (בפורטוגזית: André Geraldes de Barros; נולד ב-2 במאי 1991) הוא כדורגלן פורטוגזי, המשחק בעמדת המגן הימני במכבי תל אביב.
קריירה.
ב-9 ביוני 2014 חתם לחמש שנים בספורטינג ליסבון, עם סעיף יציאה של 45 מיליון אירו.
ב-13 ביולי 2018 הושאל לעונה אחת לספורטינג חיחון.
ב-21 ביולי 2019 הושאל לעונה אחת למכבי תל אביב בשכר של 150 אלף אירו לעונה, עם אפשרות לרכישה בסוף העונה תמורת 700 אלף אירו.
ז'ראלדש ערך את הופעת הבכורה שלו ב-30 ביולי 2019, בתיקו 2–2 של קבוצתו עם צ'.פ.ר. קלוז' הרומנית במשחקי מוקדמות ליגת האלופות. לאורך העונה היה חלק קבוע מההרכב ובסיומה זכה באליפות. עם סיום תקופת ההשאלה, לא מימשה מכבי תל אביב את סעיף הרכישה וז'ראלדש חזר לספורטינג ליסבון.
ב-8 בספטמבר 2020 חתם ז'ראלדש באפואל ניקוסיה לשנתיים.
ב-12 בינואר 2021 חזר ז'ראלדש למכבי תל אביב לקדנציה שנייה במועדון, לשנה וחצי, עם אופציה לעונה נוספת. בסיום אותה העונה זכה עם הקבוצה בגביע המדינה, לאחר שפתח בהרכב בניצחון 2-1 על הפועל תל אביב במשחק הגמר.
ממשלת שווייץ
קוואבו
קוואביוס מרשל (באנגלית: Quavious Marshall; נולד ב-2 באפריל 1991), ידוע בשם הבמה קוואבו (Quavo), הוא ראפר, זמר, פזמונאי ומפיק מוזיקלי אמריקאי. ידוע בעיקר כחבר בהרכב ההיפ-הופ מיגוס לצד אופסט וטייקאוף.
קריירה.
קוואבו וחברי ההרכב מיגוס, פרצו לראשונה בזכות השיר "Bad and Boujee", בו אירחו את הראפר ליל עוזי ורט. השיר הפך לתופעת אינטרנט, כשגולשים רבים ציטטו את חלק מהשיר (""rain drop, drop top", משמע: נסיעה עם רכב עם גג פתוח, בזמן גשם) והמשיכו עם אינטרפרטציה משלהם.
ב-11 באוקטובר 2018, הוציא את אלבום הבכורה שלו כאמן סולו, "Quavo Huncho."
חיים אישיים.
קוואבו נולד ב-2 באפריל 1991 באת'נס. אימו, אדנה מרשל הייתה ספרית ואביו נפטר כשהיה בן ארבע. שלושת חברי ההרכב מיגוס גדלו יחד במחוז גווינט, אזור פרברי ברובו, צפונית-מזרחית לאטלנטה. בין ספטמבר 2018 למרץ 2021, ניהל זוגיות עם הראפרית סוויטי.
טייקאוף
יבנה המקדש
נתניאל איירס